Список на планини во Македонија

Македонија е главно планинска земја, со просечна надморска височина од 832 метри.Милевски, И.. „Уште нешто интересно за географијата на Македонија“. Игеографија. 11 март 2012. Планините на територијата на државата може да се поделат во две групи: шарски планински венец (динарски венец) и осоговско-беласички планински венец (родопски венец). Планините во шарскиот планински венец се одликуваат по тоа што се млади, верижни, со остри врвови, а планините во осоговско-беласичкиот венец се стари, грамадни, со заоблени врвови.

 Шарскиот планински венец започнува во крајниот северозападен дел на Македонија, продолжува долж западниот дел на земјата и потоа преку западно-вардарската и пелагониската група на планини завршува во југозападниот и јужниот дел на земјата. Во овој планински венец се истакнуваат масивите на Шара, Кораб, Бистра, Стогово, Сува Гора, Мокра, Галичица, Јабланица, Баба, Ниџе и Кожуф. Највисока точка во овој планински венец и воопшто во Македонија е врвот Голем Кораб (2.753 м) на Корапскиот Масив.
 Осоговско-беласичкиот планински венец започнува во североисточниот дел на земјата и се протега долж источниот дел на земјата, вклучувајќи ги и планините во источно-вардарската група. Меѓу позчајаните масиви во овој венец се издвојуваат Осогово, Плачковица, Малешевско-влаинскиот Масив, Огражден и Беласица. Највисока точка во овој планински венец е врвот Руен (2.252 м) на Осоговскиот Масив.

 Терминологија 
Во литературата често постои поистоветување на поимите „планина“, „планински масив“, „планински венец“ и „планински систем“, иако тие имаат различно значење. 
 Планина. Во врска со поимот „планина“ не постои општоприфатена дефиниција, па како критериуми за опис обично се земаат надморската височина, обемот, релјефот, наклонот, одвоеноста и непрекинатоста. Во Оксфордскиот речник на англискиот јазик, поимот „планина“ се дефинира како „природно возвишение на Земјината површина кое стрмно се издига над околниот простор и достигнува надморска височина која е впечатлива во однос на околната“.
 Планински масив. Под поимот „планински масив“ се подразбира место на Земјината кора со истакнати раседи или набори. Притоа, со поместувањето на Земјината кора, масивот ја задржува внатрешната структура и се поместува во целина. Поимот се однесува и на група планини составени со ваква образба. Освен тоа, поимот често се дефинира и како главна маса на некоја поединечна планина. Притоа, масивот е помала составна единица на кората од тектонската плоча и во геоморфологијата се смета за четврта движечка сила по големина.Allen, 2008, Time scales of tectonic landscapes and their sediment routing systems, Geol. Soc. Lon. Sp. Pub., v. 296, стр. 7–28.
 Планински венец. Со поимот „планински венец“ се означува географско подрачје што се состои од геолошки поврзани планини.
 Планински систем. Поимот „планински систем“ се дефинира како склоп од планински венци што припаѓаат на извесно подрачје.

Според горенаведените дефиниции, за планини во Македонија може да се сметаат Китка, Дешат и Баба Сач, за планински масиви Мокра, Осогово и Шар Планина, за планински венец Шара-Кораб-Дешат-Крчин-Стогово-Караорман и за планински систем Шарско-пиндскиот систем на планини.

 Список на планини во Македонија 
Во табелата во продолжение е направен преглед на планините во Македонија според нивната највисока точка на територијата на земјата. Во случај планината да е дел од поголем планински масив, истото е забележано во соодветниот столб.

 Планина Највисока точка Надморска височина Планински масив Слика 1 Кораб Голем Кораб 2.753 м Корапски Масив центар|200п 2 Шар Планина Титов Врв 2.747 м центар|200п 3 Баба Пелистер 2.601 м  центар|200п 4 Јакупица Солунска Глава 2.540 м Мокра центар|200п 5 Ниџе Кајмакчалан 2.521 м Ниџев Масив центар|200п 6 Караџица Караџица 2.472 м Мокра центар|200п 7 Перчулица Перчулица 2.423 м Мокра 8 Дешат Веливар 2.373 м Корапски Масив центар|200п 9 Крчин Голем Крчин 2.343 м Корапски Масив центар|200п 10 Стогово Голем Рид 2.273 м Стоговски Масив центар|200п 11 Галичица Кота 2.265 м  центар|200п 12 Јабланица Црн Камен 2.258 м  центар|200п 13 Осогово Руен 2.252 м Осоговски Масив центар|200п 14 Сува Планина Мирска Вода 2.179 м  Мокра центар|200п 15 Даутица Даутица 2.178 м Мокра центар|200п 16 Кожуф Зелен Брег 2.166 м центар|200п 17 Бистра Меденица 2.163 м  Бистрин Масив центар|200п 18 Челоица Добра Вода 2.062 м  Добра Вода центар|200п 19 Плакенска Планина Сталев Камен 1.998 м  Бигла центар|200п 20 Голешница Лисец 1.935 м  Мокра центар|200п 21 Влаина Кадиица 1.932 м  Малешевско-влаински Масив центар|200п 22 Песјак Јошков Камен 1.917 м  Добра Вода центар|200п 23 Илинска Планина Лиска 1.908 м  Бигла центар|200п 24 Беласица Тумба 1.881 м  Беласички Масив центар|200п 25 Сува Гора Дупен Камен 1.857 м  Сува Гора центар|200п 26 Козјак Балтова Чука 1.823 м  Ниџев Масив центар|200п 27 Малешевски Планини Џами Тепе 1.801 м  Малешевско-влаински Масив 200п 28 Караорман Орли Врв 1.794 м  Стоговски Масив центар|200п 29 Бушева Планина Мусица 1.788 м  Бушевски Масив центар|200п 30 Дукат Аниште 1.786 м  31 Лубен Кафчал 1.762 м  Бушевски Масив центар|200п 32 Лопушник Стог 1.754 м Бистрин Масив 33 Плачковица Лисец 1.754 м  центар|200п 34 Бабуна Козјак 1.746 м  Бабуна центар|200п 35 Огражден Огражденец 1.744 м  36 Славеј Славеј 1.714 м  Стоговски Масив 37 Билино Чупино Брдо 1.703 м  Билино центар|200п 38 Баба Сач Голем Сач 1.698 м  Бушевски Масив центар|200п 39 Дрен Ливада 1.663 м  Дрен центар|200п 40 Бигла Голем Камен 1.656 м  Бигла 41 Скопска Црна Гора Рамно 1.651 м  центар|200п 42 Китка Китка 1.588 м  Мокра центар|200п 43 Вишешница Чаве 1.557 м  Дрен центар|200п 44 Синковица Пасаџиковска Чука 1.544 м Осоговски Масив 45 Голак Чавка 1.538 м  Голак 46 Голјак Вели Врв 1.535 м  Бигла центар|200п 47 Буковиќ Тепе 1.528 м  48 Древеник Кале 1.494 м  49 Селечка Планина Висока 1.471 м  центар|200п 50 Облаковска Планина Бел Камен 1.430 м  51 Злато Златоврв 1.422 м  Бабуна центар|200п 52 Готен Грамадник 1.420 м  53 Осој Крстец Тепе 1.401 м  Сува Гора центар|200п 54 Герман Модра Глава 1.390 м  Билино центар|200п 55 Средна Бејаз Тепе 1.348 м  центар|200п 56 Козјак Перен 1.326 м  Билино 57 Плавица Плавица 1.297 м  Осоговски Масив центар|200п 58 Пречна Планина Високи Врв 1.293 м  59 Обозна Јастреб 1.273 м  Голак 60 Жеден Водени Камен 1.264 м  центар|200п 61 Серта Волчјак 1.159 м  Серта центар|200п 62 Клепа Клепа 1.150 м  центар|200п 63 Водно Крстовар 1.066 м  центар|200п 64 Градешка Планина Вршник 1.031 м  Серта 65 Плавуш Кара Тепе 997 м  Серта 66 Смрдеш Елешница 971 м  центар|200п 67 Манговица Асаница 874 м  68 Руен Ланиште 865 м  центар|200п 69 Градиштанска Планина Градиште 861 м  центар|200п 70 Богословец Свети Јовански Рид 755 м  центар|200п 71 Боска Боска 720 м  Беласички Масив центар|200п 72 Кара Балија Дуб 697 м  

 Белешки 
  Кота (2.265 м) е највисок врв на територијата на Македонија, додека највисок врв на планината Галичица е Вир (2.288 м) во Албанија.
  Зелен Брег се состои од две коти: првата е висока 2.166 м и се наоѓа на граничната линија меѓу Македонија и Грција, а втората е висока 2.171 м и се наоѓа на територијата на Грција. 
  Тумба (1.881 м) е највисок врв на територијата на Македонија, додека највисок врв на планината Беласица е Радомир (2.029 м) на граничната линија меѓу Бугарија и Грција.
  Аниште (1.786 м) е највисок врв на територијата на Македонија, додека највисок врв на планината Дукат е Црноок (1.881 м) во Србија.

 Поврзано 
 Географија на Македонија

 Наводи 

 Надворешни врски 
 Колку планини има во Република Македонија? на Игеографија


Македонија
Планини